Ο **Όλιβερ Τίνο (Κώστας) Σόμμερ** (γερμανικά: **Oliver Tino (Kostas) Sommer**, και ορθή γερμανική προφορά επωνύμου: **Ζόμερ,** Γερμανία, 17 Μαΐου 1975) είναι Έλληνας ηθοποιός, παρουσιαστής, μοντέλο,

Βιογραφία
---------

Γεννήθηκε το 1975 στη Γερμανία από Έλληνα πατέρα με καταγωγή από την Κρήτη και Γερμανίδα μητέρα, όπου πέρασε τα παιδικά του χρόνια. Σε εφηβική ηλικία εγκαταστάθηκε με τους γονείς του στην Αθήνα, όπου και τελείωσε το σχολείο. Σε ηλικία 12-13 ετών ξεκίνησε να ασχολείται επαγγελματικά με το μόντελινγκ συνεργαζόμενος με διάφορα πρακτορεία. Σε ηλικία 20 ετών εγκαταστάθηκε στις ΗΠΑ, όπου ξεκίνησε σπουδές υποκριτικής και κινηματογράφου στο UCLA, απ' όπου τελικά αποφοίτησε το 1997. Στη συνέχεια ξεκίνησε να εργάζεται ως ηθοποιός εκεί, ενώ αργότερα επέστρεψε στην Ελλάδα.

Η πρώτη του εμφάνιση στην τηλεόραση έγινε το 2002, με πρωταγωνιστικό ρόλο, στη δραματική σειρά του Μανούσου Μανουσάκη, *Η αγάπη ήρθε από μακριά*. Εκεί τη σεζόν 2002–03 υποδύθηκε τον Ίλια, έναν Αλβανό αγρότη που ερωτεύεται τη γυναίκα του αφεντικού του και ζει ένα παράνομο έρωτα. Μετά τη μεγάλη επιτυχία της σειράς πρωταγωνίστησε τη σεζόν 2003–04 στην κοινωνική σειρά *Απόσταση Αναπνοής*, ενώ την ίδια περίοδο έκανε το ντεμπούτο του στον κινηματογράφο στην ταινία *Νύφες* του Παντελή Βούλγαρη. Ακολούθησε η δραματική σειρά *Το σπίτι δίπλα στη θάλασσα* την περίοδο 2004–05, ενώ το 2005 είχε έναν από τους πρωταγωνιστικούς ρόλους στην κωμωδία αμερικανικής παραγωγής *Αρσενικός ζιγκολό: Ωραίος και Ευρωπαίος*. Από το 2006 μέχρι το 2007 υποδύθηκε τον Κρητικό *Σήφη Σταματάκη* στη δραματική σειρά *Της Αγάπης Μαχαιριά* του Στράτου Μαρκίδη. Την ίδια περίοδο έπαιξε στις σειρές *Το Κόκκινο Δωμάτιο* και *Safe Sex TV Stories*, ενώ έλαβε μέρος στις ταινίες *Available Men* και *There is another possibilty*.

Το 2008 ανέλαβε την παρουσίαση του ριάλιτι *Show Sexy* στον ALPHA, το οποίο ωστόσο διακόπηκε μετά από μικρό αριθμό επεισοδίων. Το 2009 παρουσίασε την ταξιδιωτική εκπομπή *Extreme Sommer* στο ίδιο κανάλι, ενώ είχε και χρέη παραγωγού της εκπομπής. Το 2010 έλαβε μέρος στον πρώτο κύκλο της ελληνικής εκδοχής του σόου ταλέντων *Dancing with the Stars* στον ΑΝΤ1, όπου κατέκτησε τη δέκατη θέση. Τη σεζόν 2010–11 πρωταγωνίστησε στη γερμανική καθημερινή σειρά *Lena, Liebe meines Lebens* στον ZDF, ενώ την επόμενη σεζόν είχε έναν από τους βασικούς ρόλους στην ελληνική καθημερινή σειρά *Είναι Στιγμές* στον ΑΝΤ1. Το 2012 έπαιξε στην ταινία *Ο Θεός αγαπάει το χαβιάρι*, ενώ το 2014 έκανε μία έκτακτη εμφάνιση στη γερμανική αστυνομική σειρά *Soko München*. Ακολούθησαν η ελληνική κωμωδία *Ο Κλέαρχος, η Μαρίνα και ο κοντός* το 2015 και οι γερμανικές τηλεταινίες *Summer in Greece* και *The Trojan Horse* Από το 2016 μέχρι το 2017 έπαιξε στην καθημερινή σειρά *Προδοσίες* στον ΣΚΑΪ. Τη σεζόν 2017–18 παρουσίασε το ριάλιτι επιβίωσης *Survival Secret* στον τηλεοπτικό σταθμό Epsilon. Το 2019 έλαβε μέρος στη ρομαντική ταινία *Berlin, I love you*. *Τη σεζόν 2022 σειρά Super Mammy στον ρόλο του Στάθης Μπιρμπίλης στο ANT1 Τη σεζόν 2022-2023 σειρά Άγρια Γη στον ρόλο του Ορέστη Νικολαΐδης στο ΣΚΑΪ*

Προσωπική ζωή
-------------

Στις 25 Αυγούστου 2021 παντρεύτηκε την μακιγιέζ Βαλεντίνη Παπαδάκη, έπειτα από δύο χρόνια σχέσης και στις 2 Σεπτεμβρίου 2021, γεννήθηκε ο γιος τους, Ιάσονας.και στις 22 Δεκεμβρίου 2022 γεννήθηκε κόρη

Παραπομπές
----------

1. ↑  «Κώστας Σόμμερ, Λίνα Σακκά -Ξανά μαζί μετά από 18 ολόκληρα χρόνια [εικόνες»]. *iefimerida.gr*. 2019-03-24.. Ανακτήθηκε στις 2019-03-24.
2. ↑  «Ένα αλβανικό... τηλεοπτικό χωριό». *tanea.gr*. 2002-08-29.. Ανακτήθηκε στις 2002-08-29.
3. ↑  «Deuce Bigalow: European Gigolo Las Vegas Premiere - After Party». *gettyimages.com*. 2005-08-05.. Ανακτήθηκε στις 2005-08-05.
4. ↑  «Κώστας Σόμμερ: Το «Extreme Sommer» παίζεται στην Αμερική στην Prime Time! (Video)». *zinapost.gr*. 2013-09-13.. Ανακτήθηκε στις 2013-09-13.
5. ↑  «Ο Κώστας Σόμμερ μιλάει για το «Είναι στιγμές»». *gossip-tv.gr*. 2012-01-29.. Ανακτήθηκε στις 2012-01-29.
6. ↑  «Ο Κώστας Σόμμερ θα παρουσιάσει το «Survival Secret» στην Κουρούτα Ηλείας;». *protothema.gr*. 2017-08-01.. Ανακτήθηκε στις 2017-08-01.
7. ↑  «Κώστας Σόμμερ - Βαλεντίνη Παπαδάκη: Παντρεύτηκαν λίγο πριν τον ερχομό του πρώτου τους παιδιού». *Zappit*. 25 Αυγούστου 2021. Ανακτήθηκε στις 25 Αυγούστου 2021.
8. ↑  «Κώστας Σόμμερ - Βαλεντίνη Παπαδάκη: Έγιναν γονείς». *Zappit*. 2 Σεπτεμβρίου 2021. Ανακτήθηκε στις 2 Σεπτεμβρίου 2021.
9. ↑  «Γέννησε η Βαλεντίνη Παπαδάκη - Πατέρας για δεύτερη φορά ο Κώστας Σόμμερ». *ProtoThema*. 22 Δεκεμβρίου 2022. Ανακτήθηκε στις 22 Δεκεμβρίου 2022.